Diari Oficial de la Generalitat Valenciana


Sumari del DOGV 9825, del 10-04-2024 (2024/2989)

RESOLUCIÓ de 4 d'abril de 2024, de la directora general de Personal Docent, per la qual es convoca la provisió, pel sistema de lliure designació, del lloc de treball de cap de la Inspecció Territorial d'Educació a Castelló.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9825

Data del DOGV
:   10-04-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/2989


Data del document
:   04-04-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 4 d'abril de 2024, de la directora general de Personal Docent, per la qual es convoca la provisió, pel sistema de lliure designació, del lloc de treball de cap de la Inspecció Territorial d'Educació a Castelló. [2024/2989]  
El Decret 80/2017, de 23 de juny, del Consell, pel qual es regula l'actuació, el funcionament i l'organització de la inspecció d'educació de la Comunitat Valenciana, establix en l'article 18 que la persona titular de la secretaria autonòmica amb competències en matèria d'educació exercirà la direcció superior de la inspecció d'educació de la Comunitat Valenciana.  
D'altra banda, la mateixa norma legislativa, en l'article 11, decreta:  
  
«Les inspeccions territorials d'educació  
1. En cada inspecció territorial d'educació, en funció de les seues característiques, hi haurà un inspector o una inspectora en cap, un inspector o una inspectora secretària i un nombre d'inspectors i d'inspectores coordinadors. Es procurarà, sempre que siga possible, la paritat de gènere.  
2. El lloc d'inspector o inspectora en cap de la inspecció territorial d'educació serà exercit per una persona funcionària de carrera del cos d'inspectors i inspectores d'educació o del cos d'inspectors i inspectores al servei de l'administració educativa, amb destinació definitiva en la direcció territorial corresponent amb competències en educació, amb una experiència mínima de quatre anys com a personal funcionari en algun dels cossos anteriors. Serà nomenada per la persona titular de la conselleria competent en matèria d'educació, mitjançant el procediment de lliure designació, a proposta de la persona titular de l'òrgan a què estiguen adscrites orgànicament les inspeccions territorials.»  
  
El Decret 110/2010, de 23 de juliol, del Consell, pel qual s'adscriu a la conselleria competent en matèria d'educació la gestió del personal i dels llocs de treball de la inspecció educativa de la Comunitat Valenciana, establix en la disposició addicional quarta que les atribucions que l'ordenament jurídic vigent atorga a la conselleria competent en matèria de funció pública s'entendran referides a la conselleria competent en matèria d'educació, en relació amb el personal i els llocs de treball a què es referix el decret.  
De conformitat amb l'article 80 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic, i l'article 115.1 de la Llei 4/2021, de 16 d'abril, de la Generalitat, de la funció pública valenciana (d'ara en avant LFPV), modificada per la Llei 7/2021, de 29 de desembre, de la Generalitat, de mesures fiscals, de gestió administrativa i financera i d'organització de la Generalitat 2022, el procediment de lliure designació amb convocatòria pública consistix en l'apreciació discrecional, per part de l'òrgan competent, de la idoneïtat i de les competències de les persones candidates en relació amb els requisits exigits per a l'exercici del lloc.  
  
Vist que el sistema de provisió del lloc de cap de la Inspecció Territorial d'Educació de Castelló és el de lliure designació, i d'acord amb el que es disposa en l'article 115.1 de la LFPV i l'article 11 del Decret 80/2017, de 23 de juny, del Consell, pel qual es regulen l'actuació, el funcionament i l'organització de la inspecció d'educació de la Comunitat Valenciana.  
Fent ús de les atribucions conferides per l'article 8 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, pel qual es determinen les competències que s'atribuïxen als òrgans superiors i centres directius que la componen, resolc:  
  
  
Primer  
Convocar, per a la provisió pel sistema de lliure designació, el lloc de treball de cap de la Inspecció Territorial d'Educació de Castelló, número de lloc 838100.  
  
Segon  
Aprovar les bases que regiran aquesta convocatòria i que figuren en l'annex.  
Contra aquesta resolució, que posa fi a la via administrativa, les persones interessades podran interposar un recurs contenciós administratiu davant del jutjat contenciós administratiu corresponent, en el termini de dos mesos comptats des de l'endemà de ser publicada. Així mateix, es podrà interposar un recurs potestatiu de reposició, en el termini d'un mes des de l'endemà de la notificació, davant del mateix òrgan que ha dictat la resolució. Tot això de conformitat amb el que s'establix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades en puguen exercir, si és el cas, qualsevol altre que estimen procedent.  
  
València, 4 d'abril de 2024.- La directora general de Personal Docent: Sonia Amelia Sancho de Vicente.  
  
  
  
ANNEX  
Bases de la convocatòria  
  
Primera. Dades del lloc  
  
Número Cos Denominació Nivell Direcció territorial Localitat  
838100 Inspectors i inspectores d'educació A1/A2 Inspector i inspectora en cap territorial 26 Castelló Castelló  
  
  
Segona. Requisits de participació  
Les persones que desitgen participar en aquesta convocatòria hauran de complir els requisits següents:  
a) Ser funcionari o funcionària de carrera del cos d'inspectors i inspectores d'educació o del cos d'inspectors i inspectores al servei de l'administració educativa.  
b) Tindre destí definitiu en la Direcció Territorial d'Educació, Universitats i Ocupació corresponent.  
c) Tindre una experiència mínima de quatre anys com a funcionari o funcionària en el cos d'inspectors i inspectores d'educació o en el cos d'inspectors i inspectores al servei de l'administració educativa.  
Els requisits de participació hauran de complir-se en la data de finalització del termini de presentació de sol·licituds i mantindre's fins a la presa de possessió.  
  
Tercera. Sol·licituds de participació  
Juntament amb la sol·licitud, es presentarà un currículum professional de competències i capacitats, en el qual s'inclourà la motivació personal per la qual s'opta al lloc.  
La verificació del compliment dels requisits exigits per a participar es realitzarà d'ofici mitjançant la consulta als registres de personal docent.  
La sol·licitud es presentarà mitjançant una sol·licitud general d'iniciació i tramitació telemàtica de procediments de la Conselleria d'Educació, Universitats i Ocupació (tràmit Z) dirigida a la Direcció Territorial d'Educació de Castelló.  
El termini de presentació serà, en tot cas, de deu dies comptats des de l'endemà de la publicació en la pàgina web de la Conselleria d'Educació, Universitats i Ocupació.  
  
Quarta. Comprovació del compliment dels requisits de participació  
  
La Direcció Territorial d'Educació, Universitats i Ocupació de Castelló podrà requerir en qualsevol moment del procés les persones participants perquè aporten la documentació acreditativa original que justifique el compliment dels requisits de participació i, si és procedent, requerirà les persones interessades perquè en un termini de deu dies realitzen les esmenes que convinguen.  
Una vegada efectuats els tràmits anteriors, la persona responsable de la Direcció Territorial d'Educació, Universitats i Ocupació de Castelló elevarà un informe sobre la idoneïtat i les competències de la candidatura seleccionada i realitzarà la proposta per al nomenament per part del titular de la Conselleria.  
La proposta estarà basada en l'apreciació discrecional, per part de la persona titular de la Direcció Territorial d'Educació, Universitats i Ocupació de Castelló, de la idoneïtat i les competències de les persones candidates en relació amb els requisits exigits per a l'exercici del lloc.  
  
  
Quinta. Resolució de la convocatòria  
La persona titular de la conselleria competent en matèria d'educació resoldrà, de conformitat amb el que s'establix en l'article 115, apartats 1 i 7, de la LFPV, o bé l'adjudicació a la persona que considere més idònia per a l'exercici del lloc, o bé que es declare desert, fins i tot existint personal que reunisca els requisits exigits, si considera que cap persona resulta idònia per a exercir-lo.  
La resolució haurà d'indicar que el cessament en el lloc de treball actual, si és el cas, es produirà d'ofici el mateix dia en què es publique la resolució de la convocatòria en la pàgina web de la Conselleria d'Educació, Universitats i Ocupació, i que la presa de possessió s'efectuarà l'endemà de la publicació.  
  
Sexta. Termini de resolució  
Aquesta convocatòria es resoldrà en un termini no superior a tres mesos, comptats des de l'endemà de la data de finalització del termini de presentació de sol·licituds.